Ritratt: BOV  Il-Bank of Valletta ħabbar li se jissospendi t-tariffi relatati ma' kontijiet li mhux qed jintużaw u l-bilanċ minimu sakemm jingħalqu diskussjonijiet li għaddejjin bħalissa mal-Awtorità Maltija għas-Servizzi Finanzjarji (MFSA). Il-bank spjega li xi klijenti jista' jkun li ma rċivewx notifika bil-quddiem b'rabta ma' dawn it-tariffi u għalhekk, qed jieħu l-miżuri xierqa. Il-BOV kien introduċa dawn it-tariffi f'Settembru li għadda, biex jirkupra parti mill-ispejjeż relatati ma' kontijiet li ma jkunux qed jintużaw jew b'bilanċ baxx. Ċerti kategoriji ta' klijenti ġew eżentati minn dawn it-tariffi. Il-Bank of Valletta kompla jħeġġeġ lill-klijenti li ma jużawx il-kontijiet bankarji tagħhom biex jagħlquhom jew jagħżlu kont bankarju bażiku li huwa eżentat minn dawn it-tariffi. Aqra wkoll 3 hackers mill-Korea ta' Fuq akkużati b'sensiela ta' attakki virtwali, inkluż dak fuq il-BOV